### Resumé

Boligforeningen AAB Vejle anmoder om kommunalbestyrelsens godkendelse af køb af [adresse] Vejle. Købet af de to ejendomme sker med henblik på etablering af almene boliger.

### Sagsfremstilling

AAB anmoder om kommunens godkendelse af boligforeningens køb af [adresse] Vejle.

Repræsentantskabet i AAB har afholdt ekstraordinært møde den 27. marts 2025 og har godkendt købet af ejendommene.

Ejendommene er geografisk tæt placeret på en eksisterende boligafdeling i AAB, afd. 44, Den Gamle Have, som har 331 lejemål, heraf 63 ungdomsboliger.

AAB har derfor interesse i at købe de pågældende ejendomme med henblik på at lave en samlet udviklingsplan for området.

AAB har oplyst, at købet har til formål at muliggøre etableringen af almene boliger i samarbejde med Vejle Kommune, samt at der er en igangværende dialog med forvaltningen om anvendelsen af matriklerne.

Etableringen af almene boliger kan ske enten ved at udnytte de eksisterende bygninger, gennem nybyggeri eller ved tilbygning til det eksisterende byggeri, eventuelt ved omprioritering af arealer indenfor den nuværende afd. 44. De eksisterende ejendomme og grundarealet kan alternativ anvendes til andet almennyttigt formål, eksempelvis inddrages til fællesareal eller fællesfaciliteter til gavn for boligområdet.

Det bemærkes, at ejendommene dermed erhverves uden, at der foreligger et endeligt projektgrundlag.

Se foto nedenfor af boligområdet, herunder ejendommenes placering set i forhold til AAB´s nuværende boligafdeling.

![](data:image/jpeg;base64...)            ![](data:image/jpeg;base64...)

##### Eksisterende ejendomme

[adresse] 73 og 75 sælges af en privat grundejer.

Der er to eksisterende ejendomme på adresserne. Ejendommene er uden indvendigt indhold, da sælger havde en forventning om at nedrive ejendommene med henblik på nybyggeri. Der kan derfor ikke opgøres et antal lejemål for bebyggelsen.

Ejendommene er opført i henholdsvis 1880 og 1893 og har et samlet grundareal på 623 m2, hvoraf 189 m2 er bebygget, se foto.

![](data:image/jpeg;base64...)

#####

##### Økonomi

Ejendomsværdien for de to ejendomme er samlet opgjort til 2.789.000 kr. (2020-niveau), mens den foreløbige 2024-vurdering er 3.195.000 kr.

Der er mellem AAB og sælger indgået en aftale om overdragelse af ejendommene til en samlet pris på 2.350.000 kr. Derudover har parterne aftalt, at AAB skal betale 175.000 kr. for en saneringsplan og en opmålingsrapport, som sælger har fået udarbejdet.

AAB oplyser, at købesummen foreløbigt finansieres via et lån i arbejdskapitalen. Købet forudsætter dermed ikke ekstern lånefinansiering.

AAB har endvidere lavet en samlet økonomisk vurdering af ejendomskøbet set i forhold til boligforeningens økonomi og skønner, at det er forsvarligt, henset til de udviklingsmuligheder købet giver.

##### Lovgrundlag

En almen boligforenings køb af såvel bebyggede som ubebyggede ejendomme skal godkendes af kommunalbestyrelsen, jf. almenboliglovens § 26, stk. 1.

### Økonomi

Ingen bemærkninger.

### Klima og resiliensvurdering

Ingen bemærkninger.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 1. april 2025, punkt 57:

**at** udvalget over for Byrådet anbefaler at godkende, at boligforeningen AAB Vejle køber [adresse] 75, Vejle.

####

#### Beslutning fra Teknisk Udvalg, den 1. april 2025, punkt 57:

Anbefalet.

####

#### Beslutning fra Økonomiudvalget, den 7. april 2025, punkt 94:

Anbefales.

### Beslutning

Godkendt.

Fraværende: Jim Mathiesen.